પણ તેમ છતાં અક્ષરનાદના સબસ્ક્રાઈબર્સનો, વાચકોનો અને શુભેચ્છકોનો આંક વધતો જ રહ્યો એ પાછળ કદાચ હેતુ જ કામ કરતો હશે. ખૂબ શરૂઆતથી અક્ષરનાદનો હેતુ ગમતાનો ગુલાલ કરવાનો જ રહ્યો છે અને એ જ સદાય રહેશે. પંદર લાખથી વધુ ક્લિક્સ, દોઢ લાખથી વધુ ઈ-પુસ્તક ડાઊનલોડ, બે હજારથી વધુ સબસ્ક્રાઈબર્સ અને હજારથી વધુ ફેસબુક લાઈક્સ…. વાચકોનો પ્રેમ અનેક સ્વરૂપે અને વિવિધ માધ્યમો દ્વારા મળતો રહ્યો છે, રહેશે એવી ખાત્રી છે. કયા શબ્દો એ પ્રેમનું ઋણ ચૂકવી શકે? એ વહાલને, એ સ્નેહને અને વિશ્વાસને સદાય નતમસ્તક, આપ સૌની એ લાગણીને સાદર પ્રણામ. પ્રભુ આવનારા વર્ષમાં આ વેબસાઈટને પૂરતો સમય આપી શકાય એવી ક્ષમતા અને સગવડ બક્ષે એ અભ્યર્થના.